CELEX: 62005TA0321
Language: da
Date: 2010-07-01 00:00:00
Title: Sag T-321/05: Rettens dom af 1. juli 2010 — AstraZeneca mod Kommissionen (Konkurrence — misbrug af dominerende stilling — markedet for lægemidler til behandling af mavesår — beslutning, der fastslår en overtrædelse af artikel 82 EF — definition af markedet — betydeligt konkurrencepres — misbrug af procedurerne vedrørende supplerende beskyttelsescertifikater for lægemidlerne og procedurerne for tilladelse til markedsføring af lægemidler — vildledende oplysninger — tilbagekaldelse af markedsføringstilladelser — hindringer for markedsføring af generiske lægemidler og for parallelimport — bøder)

14.8.2010   
            
            
               DA
            
            
               Den Europæiske Unions Tidende
            
            
               C 221/33
            
         Rettens dom af 1. juli 2010 — AstraZeneca mod Kommissionen
   (Sag T-321/05) (1)
   
   (Konkurrence - misbrug af dominerende stilling - markedet for lægemidler til behandling af mavesår - beslutning, der fastslår en overtrædelse af artikel 82 EF - definition af markedet - betydeligt konkurrencepres - misbrug af procedurerne vedrørende supplerende beskyttelsescertifikater for lægemidlerne og procedurerne for tilladelse til markedsføring af lægemidler - vildledende oplysninger - tilbagekaldelse af markedsføringstilladelser - hindringer for markedsføring af generiske lægemidler og for parallelimport - bøder)
   2010/C 221/52
   Processprog: engelsk
   
      Parter
   
   
      Sagsøgere: AstraZeneca AB (Södertälje, Sverige) og AstraZeneca plc (London, Det Forenede Kongerige) (først ved M. Brealey, QC, barristers M. Hoskins og D. Jowell samt solicitors F. Murphy, G. Sproul, I. MacCallum og C. Brown, derefter ved M. Brealey, M. Hoskins, D. Jowell, F. Murphy og C. Brown, og endelig ved M. Brealey, M. Hoskins, D. Jowell og F. Murphy)
   
      Sagsøgt: Europa-Kommissionen (først ved F. Castillo de la Torre, É. Gippini Fournier og A. Whelan, derefter ved F. Castillo de la Torre, É. Gippini Fournier og J. Bourke, som befuldmægtigede)
   
      Intervenient til støtte for sagsøgerne: European Federation of Pharmaceutical Industries and Associations (EFPIA) (Genève, Schweiz) (ved avocat M. Van Kerckhove)
   
      Sagens genstand
   
   Påstand om annullation af Kommissionens beslutning K(2005) 1757 endelig af 15. juni 2005 om en procedure i henhold til artikel 82 [EF] og artikel 54 i EØS-aftalen (sag COMP/A.37.507/F3 — AstraZeneca).
   
      Konklusion
   
   
               1)
            
            
               Artikel 1, stk. 2, i Kommissionens beslutning K(2005) 1757 endelig af 15. juni 2005 om en procedure i henhold til artikel 82 [EF] og artikel 54 i EØS-aftalen (sag COMP/A.37.507/F3 — AstraZeneca) annulleres, for så vidt som den fastslår, at AstraZeneca AB og AstraZeneca plc har overtrådt artikel 82 EF og artikel 54 i EØS-aftalen ved at anmode om tilbagekaldelsen af markedsføringstilladelser for Losec-kapsler i Danmark og i Norge sideløbende med tilbagetrækningen fra markedet af Losec-kapsler og med lanceringen af Losec-tabletterne MUPS i disse to lande, og for så vidt som det er blevet antaget, at disse handlinger kunne begrænse parallelimporten af Losec-kapsler i nævnte lande.
            
         
               2)
            
            
               Den bøde, der i den nævnte beslutnings artikel 2 pålægges AstraZeneca AB og AstraZeneca plc til solidarisk hæftelse, fastsættes til 40 250 000 EUR, og den bøde, der i nævnte artikel pålægges AstraZeneca AB, fastsættes til 12 250 000 EUR.
            
         
               3)
            
            
               I øvrigt frifindes Europa-Kommissionen.
            
         
               4)
            
            
               AstraZeneca AB og AstraZeneca plc bærer 90 % af deres egne omkostninger og betaler 90 % af Europa-Kommissionens omkostninger med undtagelse af sidstnævntes omkostninger, som følger af Federation of Pharmaceutical Industries and Associations’ (EFPIA) intervention.
            
         
               5)
            
            
               EFPIA bærer sine egne omkostninger.
            
         
               6)
            
            
               Kommissionen bærer sine egne omkostninger, som følger af EFPIA’s intervention, samt de resterende 10 % sine egne omkostninger og 10 % af AstraZeneca AB’s og AstraZeneca plcs omkostninger.
            
         
      (1)  EUT C 271 af 29.10.2005.